三個老人，叫左八款食物，食個飽飽。醉雞係首先上，一放抵就聞到陣陣酒香味，食落雞有雞味，又滑，唔錯唔錯；涼伴豆乾就肥左少少；小龍包真係幾好，餡肉唔肥膩，肉汁好香，正；雞湯麵同蔥花撈麵都幾好食，d麵軟硬適中；排骨炒飯就一般，比較油左少少；油豆腐湯幾清，d粉絲唔會淋哂，都幾好；最後到甜品杏仁豆腐，加左兩片士多啤梨，非常好味，好滑又唔甜，啱哂我地老人家食。講國語既服務員就非常好禮貌好笑容，但講廣東話既就好太分別，真係要好好反醒及學習，點解同一食店，服務員會有咁大分別！